V slovensko reprezentanco ga je konec leta 2016 vpoklical selektor Veselin Vujović. Priložnost je dobil, potem ko se je poškodoval Dean Bombač in Jan je januarja 2017 odpotoval na svoje prvo veliko tekmovanje, to je bilo Svetovno prvenstvo 2017 v Franciji. Tam je bil nekakšen selektorjev adut, ki ga je uporabil šele v drugem, odločilnem delu tekmovanja. Tako je Grebenc nastopil na zadnjih štirih tekmah in na njih dosegel deset zadetkov. Največ, tri, na zadnjem srečanju proti Hrvaški, in te v odločilnem drugem polčasu, ko je bil med glavnimi akterji, ki so pripravili veliki preobrat po zaostanku in osvojili zgodovinsko bronasto medaljo.